钦定古今图书集成/历象汇编/岁功典/第095卷 > 《江南志书》 > 武进县
## 钦定古今图书集成/历象汇编/岁功典/第095卷 > 《江南志书》 > 武进县

武俗，季冬二十四日送灶神，除夕迎灶神。送迎皆用
酒果糗糍，惟迎则益以金银，大镪亦粉米为之。　封
井，除日预洁罂盎贮水，井覆竹木器物，戒勿启。至春
正始开祀，用酒果。越三日，乃撤　关门爆仗，爆仗声
至深宵始绝，往往有达旦者。闭门时持发三响，比户
同声若连珠。自此迄王正三日，启阖皆然。　画弓箭、
白石灰、“画弓矢，门户前势若没羽，间绘金钱、鹤、鹿、米、
囷之属。”又画八宝于街衢，作城垣状，　著焰炉，架松
木于大门之外，四隅而中空之，六六为数，实豆萁、松
柏枝以相威，杂放爆仗、银花，用张其势。一时红光上
蔽星斗，　做羹饭祀先也。祭祠堂毕，复陈先像于堂
而祭之，高曾祖考分献酒食。或像有失传，则缺而统
祭于祠　人口团，计家人长幼人数，各为一团，取团
𪢮之意。大者如钵，小如盂，又或如桃如铃，用彩粉作
花，胜于其上，至元宵，始分而啖之。　糕，糯粉和糖揉之，细腻如脂，制无定形。凡祀神祀先皆须此，谓之“节
糕”，盖曰“节节高”也。　烧路头，祀五路神，即古祭行遗
意。设位大门之左，而逼于地，故席地祀之。酒三献，牲
属凡五，焚楮无祝祠。烧，俗呼也。　饮守岁酒，吃年夜
饭。饮守岁酒毕，必饭。武俗，早暮皆啜粥糜，午则饭。自
岁除迄元宵，则日三饭，除夕预炊米藏之，备半月糗
粮，不更作新饭。　洗年残，长幼以次沐浴，谓洗年残，
取除旧生新之义。　押岁钱，押同压，恐岁之遽除也。
富家翁置金银于床笫，儿童则系彩囊贮钱为乐。又
或觅古钱如“太平”等号者，以取吉祥。　撑门炭，阁户
时，择炭之坚而锐者，三挺，红丝缭绕之。厕之门角，又
以葱数本同结束。或云于炭取刚，于葱取蓊郁也。
挂盘香：捣香泥约如箸大，盘旋之，纬以色丝，层累以
起，形如塔而上下俱锐。悬神佛前焚之，芳气缠绵不
散，可匝昼夜，三旬　种火，除夕藏宿火炉中，达旦，焰
焰不息，岁朝弗得乞火，盖云水火不求人也。　喂鼠
饭，饭一盂，益以鱼肉，置之奥窔处，而祝之曰：“鼠食此，
毋耗吾家。”